Source: https://podnikam.sk/povinne-prilohy-k-danovemu-priznaniu-dani-z-prijmu-typu-a-a-b-za-rok-2013/
Timestamp: 2020-01-26 08:51:55+00:00

Document:
Povinné prílohy k daňovému priznaniu dani z príjmu typu A a B za rok 2013 | Podnikam.sk '); document.write(''); }
Povinné prílohy k daňovému priznaniu dani z príjmu typu A a B za rok 2013
23. júna 2014 Zdroj Podnikam.SK, SC Tlačiť
Podnikam.SK prináša servis pre tých, ktorí si odložili daňové priznanie. Aké doklady a aké prílohy k daňovému priznaniu typu A alebo B za roky 2013, ale aj ďalej (2015, 2016) potrebujete?
Aktualizované body 8. a 9.
Kópie dokladov preukazujúcich výšku príjmov zo závislej činnosti daňovníka plynúcich zo zdrojov na území SR, ako aj zo zdrojov v zahraničí a o zaplatenom povinnom poistnom:
Druhy potvrdení preukazujúcich výšku príjmov zo závislej činnosti:
Potvrdenie o zdaniteľných príjmoch fyzickej osoby zo závislej činnosti, o preddavkoch na daň, o daňovom bonuse na vyživované dieťa („daňový bonus“) za obdobie (kalendárny rok): 2013.
Doklady preukazujúce nárok na uplatnenie daňového bonusu za rok 2013 – čo treba k daňovému priznaniu doložiť:
» Ak vlastné dieťa daňovníka absolvuje povinnú školskú dochádzku, stačí predložiť len jeden doklad (napr. kópiu rodného listu).
» Ak ide o dieťa druhého z manželov, ktoré absolvuje povinnú školskú dochádzku, daňovník predkladá aj sobášny list.
» Ak dieťa skončilo povinnú školskú dochádzku, je potrebné doložiť aj doklad potvrdzujúci, že dieťa sa sústavne pripravuje na povolanie štúdiom (napr. potvrdenie o návšteve strednej, resp. vysokej školy na príslušný školský rok).
Ak si daňovník predložil takéto doklady svojmu zamestnávateľovi a zamestnávateľ mu priznal daňový bonus v plnej výške, uvedené doklady nie sú súčasťou daňového priznania.
Daňové priznanie k dani z príjmov je opäť možné posunúť
1. Kópie všetkých potvrdení o príjmoch zo závislej činnosti plynúcich zo zdrojov na území Slovenskej republiky, ako aj zo zdrojov v zahraničí a o zaplatenom povinnom poistnom:
2. Kópie potvrdení o príjmoch, z ktorých bola zrazená zrážková daň podľa § 43 ZDP, pri ktorých sa daňovník rozhodol vybratú daň považovať za preddavok podľa § 43 ods. 6 ZDP.
3. Kópia zmluvy o združení, ak daňovník bol účastníkom združenia (§ 829 – § 841 OZ).
4. Kópie potvrdení o príjmoch, z ktorých bola zrazená zrážková daň podľa § 43 ZDP a o sume preddavku vybranej pri vyplatení (vrátení) podielového listu obstaraného do 31. decembra 2003 podľa § 43 ods. 10 ZDP.
5. Kópie potvrdení o nepeňažnom plnení podľa § 8 ods. 1 písm. l) ZDP poskytnutom poskytovateľovi zdravotnej starostlivosti, jeho zamestnancovi alebo zdravotníckemu pracovníkovi od držiteľa registrácie lieku, držiteľa povolenia na veľkodistribúciu liekov, držiteľa povolenia na výrobu liekov, výrobku zdravotníckej pomôcky, výrobcu dietetickej potraviny alebo prostredníctvom tretej osoby.
6. Doklady preukazujúce nárok na uplatnenie daňového bonusu za rok 2013
7. Písomné potvrdenie o výkone dobrovoľníckej činnosti podľa zákona č. 406/2011 Z. z. o dobrovoľníctve a to počas najmenej 40 hodín v zdaňovacom období t.j. ak daňovník splnil podmienky na poukázanie podielu zaplatenej dane na osobitné účely do výšky 3% a rozhodol sa uplatniť postup podľa § 50 ZDP,
8. Daňovník, ktorý účtoval v sústave podvojného účtovníctva, predkladá k daňovému priznaniu typ B aj účtovné výkazy:
Účtovné výkazy : Súvaha, Výkaz ziskov a strát a Poznámky (pri podvojnom účtovníctve), ktoré daňovník predkladá v lehote na podanie daňového priznania správcovi dane,*už nie sú povinnou prílohou k daňovému priznaniu (nemusia byť podané spolu s daňovým priznaním). Z uvedeného dôvodu sa nezahrnú do počtu príloh, ktoré sú súčasťou daňového priznania (r.122). Počet príloh sa ale uvádza vrátane Prílohy 1 a 2, ktoré sú súčasťou daňového priznania, t. j. minimálny počet príloh daňového priznania sú 2 prílohy, ktoré sa uvádzajú do počtu príloh, aj keď sú prázdne. Daniari ich odporúčajú aj podpísať.
9. Daňovník, ktorý účtoval v sústave jednoduchého účtovníctva
Účtovné výkazy Výkaz o majetku a záväzkoch a Výkaz o príjmoch a výdavkoch (pri jednoduchom účtovníctve), ktoré daňovník predkladá v lehote na podanie daňového priznania správcovi dane, už nie sú povinnou prílohou k daňovému priznaniu (nemusia byť podané spolu s daňovým priznaním). Z uvedeného dôvodu sa nezahrnú do počtu príloh, ktoré sú súčasťou daňového priznania (r. 122). Počet príloh sa ale uvádza vrátane Prílohy 1 a 2, ktoré sú súčasťou daňového priznania, t. j. minimálny počet príloh daňového priznania sú 2 prílohy, ktoré sa uvádzajú do počtu príloh, aj keď sú prázdne. Daniari ich odporúčajú aj podpísať.
10. Daňovník, ktorý uplatňoval výdavky percentom z príjmov podľa § 6 ods. 10 ZDP alebo viedol daňovú evidenciu podľa § 6 ods. 14 ZDP:
– bez účtovných výkazov

References: § 43
 § 43
 § 841
 § 43
 § 43
 § 8
 § 50
 § 6
 § 6